《秋暑》
宋代·张嵲

涉旬秋暑不可触，发疏被汗如膏沐。
忽然三日风撼山，冬裘未具肤生粟。
去年登高作重九，黄菊未开新酒熟。
今年无酒不登高，独行漫绕庭边菊。
中原季月欲折胶，江界陨霜无脱木。
拥鼻从今四序移，遮眼残书岂真读。

作者简介：张嵲（1096—1184），字巨山，襄阳（今湖北襄樊）人。徽宗宣和三年（1121）上舍中第，调唐州方城尉，改房州司法参军，辟利州路安抚司干办公事。